Itheku.

Itheku; Itheku ngezinye zeendawo ezithandwa khulu babantu. Abantu abanengi bayathanda ukuziphumela, ukuzikhuphela nanyana ukuvakatjhela khona nanyana baphumuze ingqondo khona. Nanyana kunjalo, amatheku la akatholakali koke inarheni. Kukhona iimfunda ezinganawo. Eenhlokweni ezilandelako sizokutjheja bonyana itheku liyini begodu litholakala eendaweni ezinjani.

 Kuyini itheku? 
Ngokuya kwe-Wikipedia (2025)Wikipedia. 2025. Bay. Litholakala ku:< https://en.wikipedia.org/wiki/Bay>. Lifunyenwe [ngomhlaka 11 kuTjhirhweni 2025]. isekelwa yi-Alsharqi (2025) Alsharqi. 2025. Bay. Litholakala ku:< https://www.alsharqi.co/glossary/what-is-bay/>. Lifunyenwe [ngomhlaka 11 kuTjhirhweni 2025].itheku kulibala elikhulu lamanzi lelo elihlangana bunqopha namanzi welwandle. I-National Geographic (2025)National Geographic. 2025. Bay. Litholakala ku:< https://education.nationalgeographic.org/resource/bay/>. Lifunyenwe [ngomhlaka 11 kuTjhirhweni 2025]. ingezelele yathi, itheku kulibala lamanzi lelo elizonjelelwe ihlabathi ukuze abantu bakwazi ukukhamba benze nezinye izinto. Ngamanye amagama, itheku kulibala lamanzi lawo ayingcenye yelwandle asekuthomeni kwelwandle lapho kuhlangene khona nehlabathi nanyana indawo eyomileko ukuze abantu bakwazi ukukhamba begodu baye emanzini badude. Kwesinye isikhathi uthola ukuthi amanzi la kumamanzi abuya elwandle nemlanjenikazi  (National Geographic, 2025).

Itheku alisiyindawo ethandwa babantu kwaphela; kodwana, liyikhaya leenlwani ezinengi zemanzini  ezifaka hlangana iimfesi, ikghuru neenkalakala (National Geographic. 2025). Itheku libuye lisize khulu mayelana nemithwalo neempahla evela kwezinye iinarha nanyana ethunyelwa kwezinye iinarha ngemikhumbi ngombana idoyelo lemikhumbi litholakala khulu emathekwini (Kids Britannica, 2025)Kids Britannica. 2025. Bay. Litholakala ku:< https://kids.britannica.com/students/article/bay/633561>. Lifunyenwe [ngomhlaka 11 kuTjhirhweni 2025].. Kufanele sikhumbule bonyana lokha iimpahla nazithunyelwa ngaphandle nanyana zamukelwa la eSewula Afrika, kufanele kube nendawo la imikhumbi izakwazi ukujama khona lula ukuze iimpahla lezo zilayitjhwe nanyana zihliswe begodu ukghone ukusuka lula, iindawo lezo matheku.

 Iindawo nanyana iimfunda la amatheku atholakala khona 
ESewula Afrika amatheku akatholakali kizo zoke iimfunda ngebanga lokuthi ezinye zeemfunda ziimfunda ezingaphakathi kwenarha njengeGauteng neMpumalanga (Britannica, 2025Britannica. 2025. Bay. Litholakala ku:< https://www.britannica.com/science/estuary>. Lifunyenwe [ngomhlaka 11 kuTjhirhweni 2025].). Kodwana iimfunda ezilandelako zinamatheku: IKwaZulu Natala, iTlhagwini Kapa, iPumalanga Kapa neTjhingalanga Kapa. Iimfunda ezine lezi zinemithetho leyo elawula ukusetjenziswa kwamatheku babantu, imiphakathi kanye namabubululo ngokusebenzisana neenhlangano ezifana nesiGungu seSewula Afrika somThelo leso esitjheje bona yoke ipahla eza eSewula Afrika kufanele bonyana ibhadele umthetho ogunyazwako.

 Isiphetho 
Itheku linemisebenzi eminengi eempilweni zabantu ngaphandle kokuba yindawo yokunandisa nalapho abantu baditjha khona. Kodwana, lidlala indima eqakathekileko mayela nokunikela enye indlela yokuthuthwa kweempahla lezo eziya ngaphandle kwezinye iinarha nanyana ezivela kwezinye iinarha eziza ngekhaya. Ngalokho-ke, kuqakathekile bona sizijwayeze bonyana itheku liyini begodu lisetjenziswa njani ukuze sikhambelane nemithetho yawo.

 Umthombolwazi